# Shea Couleé

Jaren Kyei Merrell (Warsaw, Indiana, 8 de febrer de 1989), de nom artístic Shea Couleé, és una personalitat pública estatunidenca i artista d'espectacles nocturns a Chicago, coneguda pel seu paper de drag queen. Va donar-se a conèixer a nivell nacional i internacional com a concursant de la temporada 9 de RuPaul's Drag Race i, més endavant, com a drag-queen guanyadora de la temporada 5 de RuPaul's Drag Race: All Stars.
El 2017 va llançar el seu EP debut, Couleé-D, amb els seus videoclips musicals. Des de llavors, ha continuat la seva carrera musical, ha participat en les seves pròpies sèries web i ha emprès gires nacionals i internacionals, com ara Werq the World, Haters Roast i A Drag Queen Christmas.

## Joventut i educació

Jaren Kyei Merrell va néixer a Warsaw, Indiana i va créixer a Plainfield, Illinois. Era el menor de cinc fills i la seva mare era ministra religiosa. Es va graduar en disseny de vestuari al Columbia College de Chicago el 2011. Durant el seu darrer any a Columbia, va els principals dissenys de The Winter's Tale de Shakespeare. Couleé ha actuat en obres de teatre des dels nou anys.

## Carrera
### RuPaul's Drag Race i All Stars 5

Després d'audicionar cinc vegades, cada any des que va començar el programa, Couleé es va convertir en una de les 14 drag-queens de la novena temporada de RuPaul's Drag Race.
Coulée va arribar a la final de l'edició, però va perdre el playback de "So Emotional" de Whitney Houston contra Sasha Velour. Finalment, va quedar a la tercera/quarta posició. La derrota de Couleé va ser polèmica, i moltes persones van afirmar que Shea Couleé hauria d'haver guanyat la corona.
Des que va perdre la temporada 9, els fans van demanar a Couleé que competís en una All Stars.
El 8 de maig de 2020, Coulée va ser anunciada com a concursant de la cinquena temporada de RuPaul's Drag Race: All Stars. Després d'un playback de "Make Me Feel" de Janelle Monae, Couleé va ser declarada guanyadora d'All Stars 5.

### Música

El 2016, Couleé es va fotografiar a la revista Glossed and Found. Al maig de 2017, Couleé va actuar com a part de la gira Werq the World 2017. La gira, organitzada per Bianca Del Rio i Michelle Visage, també va comptar amb les drag queens Alaska Thunderfuck, Alyssa Edwards, Detox Icunt, Latrice Royale i Violet Chachki. Shea Couleé va coproduir, dirigir i protagonitzar la seva pròpia pel·lícula Lipstick City el juliol del 2017. Al juny del 2017, Couleé va llançar tres videoclips per promocionar el seu EP debut, Couleé-D. Va codirigir els vídeos musicals i va coproduir l'EP. Azealia Banks i Shea Couleé van anunciar els seus plans de publicar una col·laboració d'estudi. La col·laboració mai no va arribar a bon port després que Banks ignorés Couleé.

## Referències

* ↑ Greene, Morgan. «Chicago drag queen gets chance at being 'RuPaul' royalty». [Consulta: 12 gener 2021].
* ↑ «Shea Couleé» (en anglès), 24-03-2017. [Consulta: 12 gener 2021].
* ↑ Greene, Morgan. «Shea Coulee does not slay 'RuPaul's Drag Race' finale». [Consulta: 12 gener 2021].
* 1 2 «The winner of 'RuPaul's Drag Race All-Stars 5' is...» (en anglès). [Consulta: 12 gener 2021].
* ↑ The Finish Line Show (2014-05-01). "The Finish Line: Episode 11; Ru Paul's Drag Race Ep. 611" (en anglès).
* ↑ «18th annual 30 Under 30 Awards on Wed., juny 21 - Gay Lesbian Bi Trans News Archive - Windy City Times» (en anglès).
* ↑ «Shea Coulee, Slay Queen» (en anglès).
* ↑ The Read: It Takes Two feat. Shea Couleé (en anglès).
* 1 2 «"Drag Race" Wasn't The First Time Michelle Visage Judged Shea Couleé».
* ↑ «RuPaul's Drag Race finale: The winner of season 9 is...».
* ↑ «Eight times queens were robbed on RuPaul's Drag Race» (en anglès).
* ↑ «Here are the 10 queens we need to see on Drag Race All Stars 5».
* ↑ «RuPaul's Drag Race: 15 Queens Rumored To Return For All-Stars (And 5 Who Never Will)» (en anglès).
* ↑ Vary, Adam B.; Vary, Adam B. «‘RuPaul's Drag Race All Stars’ Moves Back to VH1 From Showtime, Reveals Cast» (en anglès), 08-05-2020. [Consulta: 12 gener 2021].
* ↑ G&F Feature: Sister Act Drag Beauty!.
* ↑ «'RuPaul's Drag Race' Werq the World Tour: Kim Chi and Alyssa Edwards Talk Crazy Fan Moments & Unusual Gifts».
* ↑ «The Queen is Never Early: Logan Screens a Queer Cult Gem» (en anglès). Arxivat de l'original el 2021-01-13. [Consulta: 12 gener 2021].
* ↑ «Premiere: Drag Race Finalist Shea Couleé Drops Three Surprise Music Videos».
* ↑ Greene, Morgan. «Will Chicago queen Shea Coulee slay on 'Drag Race' finale?».
* ↑ «Shea Couleé Drops Not One, Not Two, But THREE New Videos».
* ↑ «Azealia Banks and Shea Couleé Announce Studio Collaboration».